
1.1. Perkančioji organizacija – Policijos departamentas prie Lietuvos Respublikos vidaus reikalų ministerijos (toliau – Policijos departamentas), juridinio asmens kodas 188785847, pridėtinės vertės mokesčio (toliau – PVM) mokėtojo kodas LT100005428413, adresas Saltoniškių g. 19, LT-08106 Vilnius. Perkančioji organizacija yra PVM mokėtoja.
1.2. Policijos departamentas yra policijos sistemos centrinė perkančioji organizacija. Sutartį pasirašys perkančioji organizacija.
1.3.  Pirkimas neatliekamas naudojantis centralizuotų pirkimų katalogu, nes siekiamų įsigyti prekių CPO.LT kataloge nėra.  
1.4. Pirkimo Komisija nėra sudaroma. 
1.5. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4 punkto 4.4.4.5 papunkčiu: prekė, virtusi atliekomis, tinka paruošti pakartotinai naudoti ar perdirbti.
1.6. Bendrosios pirkimo sąlygos yra neatskiriama šių pirkimo sąlygų dalis.
2. [bookmark: _Toc137194948]Pirkimo objektas

2.1.  Perkančioji organizacija numato įsigyti Lietuvos policijos generalinio komisaro progines (vardines) monetas.  Reikalavimai pirkimo objektui nustatyti specialiųjų pirkimo sąlygų 2 priede „Techninė specifikacija“.
2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 2 priede „Techninė specifikacija“.
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
3. [bookmark: _Toc137194949]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 

3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 1 priede ,,Tiekėjo pašalinimo pagrindai“. 
3.2. Tiekėjams nenustatomi kvalifikacijos reikalavimai, reikalavimai dėl kokybės vadybos sistemos ir aplinkos apsaugos vadybos sistemos standartų laikymosi. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
3.3. Tiekėjas teikdamas pasiūlymą neturi pateikti nei EBVPD, nei laisvos formos deklaracijos dėl atitikties reikalavimams. 
3.4. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.
4. [bookmark: _Toc137194950]Reikalavimai, susiję su nacionaliniu saugumu 

4. Reikalavimai, susiję su nacionaliniu saugumu
4.1.  Mobilizacijos, karo, nepaprastosios padėties atveju ar Lietuvos Respublikos Vyriausybei, įvertinus riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, perkančioji organizacija atmeta pasiūlymą, jeigu yra bent viena iš šių sąlygų:
4.1.1.	tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių gamintojas ar juos kontroliuojantys asmenys yra juridiniai asmenys, registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 15 dalyje numatytame sąraše nurodytose valstybėse ar teritorijose;
4.1.2.	perkančioji organizacija turi kompetentingų institucijų informacijos, kad tiekėjas, jo subtiekėjas, ūkio subjektai, kurių pajėgumais remiamasi ar juos kontroliuojantys asmenys yra juridiniai asmenys turi interesų, galinčių kelti grėsmę nacionaliniam saugumui;
4.1.3.	tiekėjas, jo subtiekėjas, ūkio subjektas, kurio pajėgumais remiamasi, vykdo veiklą VPĮ 92 straipsnio 15 dalyje numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą šio įstatymo VPĮ 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje;
4.2. Tiekėjas teikdamas pasiūlymą, pasiūlymo formoje patvirtina (specialiųjų pirkimo sąlygų 3 priedas „Pasiūlymo forma“ atitiktį 5 punkto reikalavimams. Jeigu Perkančiajai organizacijai kyla abejonių dėl Tiekėjo nurodytos informacijos teisingumo, ji prašys pasiūlymą pateikusio Tiekėjo pateikti informaciją patvirtinančius VPĮ 51 straipsnio 12 dalyje nurodytus (vieną ar kelis) ar kitus Perkančiajai organizacijai priimtinus dokumentus. Šių dokumentų ji gali paprašyti ir bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.
5. [bookmark: _Toc48053171][bookmark: _Ref39666796][bookmark: _Ref39666794][bookmark: _Toc137194951]Specialieji reikalavimai pasiūlymų rengimui ir pateikimui

5.1. CVP IS pasiūlymo lango eilutėje „Prisegti dokumentus“ pateikiamas tiekėjo pasiūlymas, parengtas pagal specialiųjų pirkimo sąlygų 3 priede ,,Pasiūlymo forma“ pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).
5.2.  Perkančioji organizacija nereikalauja, kad pasiūlymas būtų pasirašytas.
5.3. Pasiūlymas turi būti parengtas lietuvių Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai turi būti nurodomos dviejų skaičių po kablelio tikslumu.
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

6. Prekių pavyzdžių pateikimo ir grąžinimo tvarka

6.1. Tiekėjas iki pasiūlymų pateikimo termino pabaigos privalo savo lėšomis pristatyti Lietuvos policijos generalinio komisaro proginės (vardines) monetos pavyzdį (toliau – Pavyzdys) (1 vnt.).
6.2. Pavyzdys turi būti pristatytas adresu: Liepyno g. 7, Vilnius, 407 kabinetas, Anai Tribockai – PD Žmogiškųjų išteklių valdybos Plėtros skyriaus vyriausiajai specialistei (kontaktiniai duomenys: tel. +370 700 57824, el. p. ana.tribocka@policija.lt), jai nesant Indrei Adomėnaitei (tel. +370 700 57959, el.p. indre.adomenaite@policija.lt). Ant pakuotės privaloma aiškiai nurodyti pirkimo pavadinimą, pirkimo numerį ir tiekėjo pavadinimą. Tiekėjas privalo užtikrinti, kad pavyzdys būtų supakuotas saugiai. Rizika dėl Pavyzdžio sugadinimo ar praradimo transportavimo metu iki jo perdavimo pirkėjui momento tenka tiekėjui. Jei gautas pavyzdys yra pažeistas, pirkėjas apie tai informuoja tiekėją ir pavyzdį vertina pagal faktinę jo būklę gavimo momentu. Priimant iš tiekėjo Pavyzdį (pasiūlymų vertinimui), pasirašomas specialiųjų pirkimo sąlygų 6 priede  pateiktas „Prekių pavyzdžio priėmimo-perdavimo aktas“. 
6.3. Jeigu tiekėjai pavyzdžius siųs per kurjerį arba paštu, tokiu atveju procesas teisiškai įforminamas skaitmeniniu būdu (per CVP IS sistemą ar el. paštu), kurjerio dokumentai tarnauja kaip pristatymo įrodymas: 
6.3.1. atsakingas asmuo pasirašo kurjerio terminale (tai oficialus gavimo faktas); 
6.3.2. pakuotė išpakuojama (rekomenduojama nufotografuoti monetą iškart išpakavus, kad būtų užfiksuota jos pradinė būklė);
6.3.3. tą pačią dieną tiekėjui per CVP IS sistemą (arba el. paštu) išsiunčiamas trumpas pranešimas: „Informuojame, kad [Data] per kurjerių tarnybą gavome Jūsų pateiktą Lietuvos policijos generalinio komisaro proginės (vardinės) monetos pavyzdį (1 vnt.), skirtą pirkimui [Pirkimo pavadinimas, Nr.]. Pavyzdys priimtas vertinimui, vizualių pažeidimų transportavimo metu nenustatyta.“
6.4. Pateiktas pavyzdys bus naudojamas vizualiniam ir kokybiniam pasiūlymo atitikties Techninės specifikacijos reikalavimams įvertinti. Vertinimo metu pavyzdys nebus gadinamas ar naikinamas.
6.5. Tiekėjų pateikti Pavyzdžiai po pirkimo procedūrų pabaigos (sudarius pirkimo sutartį arba nutraukus pirkimo procedūras) yra grąžinami tiekėjams:
6.5.1. nelaimėjusių tiekėjų Pavyzdžius tiekėjai privalo atsiimti savo lėšomis pirkėjo nurodytu adresu per 10 (dešimt) darbo dienų nuo pirkėjo pranešimo apie pirkimo rezultatus išsiuntimo dienos. Tiekėjui neatsiėmus Pavyzdžio per nurodytą terminą, pirkėjas neatsako už pavyzdžio saugojimą ir turi teisę jį utilizuoti. Tiekėjui grąžinant Pavyzdį, pasirašomas specialiųjų pirkimo sąlygų 6 priedo  „Prekių pavyzdžio priėmimo-perdavimo aktas“ 4 punktas. Jei pavyzdys grąžinamas naudojantis kurjerių tarnybų paslaugomis, Tiekėjas įsipareigoja pats organizuoti kurjerio iškvietimą pirkėjo adresu ir pateikti pirkėjui užpildytą siuntos lipduką arba apmokėti pirkėjo patirtas siuntimo išlaidas. Pirkėjo atsakomybė už pavyzdžio saugumą baigiasi tą akimirką, kai pavyzdys perduodamas kurjeriui.
6.5.2. laimėjusio tiekėjo pateiktas Pavyzdys lieka pas pirkėją iki pirkimo sutarties visiško įvykdymo ir yra naudojamas kaip etalonas pristatomų Prekių kokybės atitikties vertinimui. Šis Pavyzdys laimėjusiam tiekėjui grąžinamas (arba įskaitomas į bendrą pristatomų prekių kiekį), pasirašius galutinį prekių perdavimo–priėmimo aktą.

[bookmark: _Toc137194952]7. Pasiūlymo galiojimo užtikrinimas

7.1. Tiekėjo pateikto pasiūlymo galiojimas užtikrinamas 450 (keturi šimtai penkiasdešimt) Eur dydžio bauda. 
7.2. Pateikdamas pasiūlymą konkurse, tiekėjas įsipareigoja sumokėti per 10 darbo dienų nuo bent vienos iš 7.2.1 - 7.2.4 punkte nurodytos aplinkybės atsiradimo dienos Perkančiajai organizacijai 7.1 punkte nustatyto dydžio baudą, jeigu: 
7.2.1. pasiūlymo galiojimo laikotarpiu tiekėjas atsisako savo pasiūlymo arba jo dalies (pasiūlyme nurodyto pirkimo objekto, jo kiekio (apimties), siūlomų kainų, tiekimo ar mokėjimo terminų, kitų pasiūlyme nurodytų sąlygų); 
7.2.2. tiekėjas, kuris yra paskelbtas konkurso laimėtoju, raštu atsisako sudaryti sutartį; 
7.2.3. tiekėjas, kuris yra paskelbtas konkurso laimėtoju, iki nurodyto laiko nesudaro sutarties; 
7.2.4. laimėjęs pirkimą tiekėjas atsisako sudaryti sutartį pagal šiuose pirkimo dokumentuose pateiktas sutarties sąlygas ir (ar) sutarties projektą. Jei iki perkančiosios organizacijos nurodyto laiko tiekėjas nepasirašo sutarties, laikoma, kad jis atsisakė sudaryti sutartį.

[bookmark: _Toc15392775][bookmark: _Toc137194953]8. Pasiūlymų vertinimas

8.1.  Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 3 priede „Pasiūlymo forma“.
[bookmark: _GoBack]8.2. Laimėjusiu pasiūlymu galės būti pripažinti tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
8.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti specialiųjų pirkimo sąlygų 6 punkte nurodyti Prekių pavyzdžiai ir specialiųjų pirkimo sąlygų 4 punkte bei specialiųjų pirkimo sąlygų 3 priede ,,Pasiūlymo forma“ nurodyti dokumentai.

[bookmark: _Toc137194954][bookmark: _Toc126333937][bookmark: _Ref39426005][bookmark: _Ref39425999]9. Sutarties sudarymas

9.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. Sutarties sąlygos pateikiamos specialiųjų pirkimo sąlygų 4 priede „Sutarties projektas“. 


Pirkimo sąlygų 1 priedas „Tiekėjų pašalinimo pagrindai“

TIEKĖJŲ PAŠALINIMO PAGRINDAI
1. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų (VPĮ 46 straipsnio 4 dalies 1 punktas).
2. Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms (VPĮ 46 straipsnio 4 dalies 2 punktas).
3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti (VPĮ 46 straipsnio 4 dalies 3 punktas).
4. Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
5. Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis (VPĮ 46 straipsnio 4 dalies 5 punktas).
6. Perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose (VPĮ 46 straipsnio 21 dalis). 

Pašalinimo pagrindų nebuvimą įrodančių dokumentų iš tiekėjų pateikti nereikalaujama, išskyrus atvejus, kai kyla pagrįstų įtarimų arba kai tai būtina siekiant užtikrinti tinkamą pirkimo procedūros atlikimą. 

__________


[bookmark: _Toc85706891][bookmark: _Toc48053185][bookmark: _Ref38899023][bookmark: _Ref38885053][bookmark: _Ref38541068][bookmark: _Ref38539939][bookmark: _Hlk86837214]Pirkimo sąlygų 2 priedas „Techninė specifikacija“

VARDINĖS MONETOS TECHNINĖ SPECIFIKACIJA 
Vardinė moneta pagaminta iš žalvario (lydinys Cu64 Ni12 Zn24), štampuojama suteikiant 3D reljefą. Reljefas išryškintas tonuojant. 
Vardinės monetos aversas: 46 mm skersmens ir 3 mm storio apskritimo formos. Dviejų aukštų. Apskritimo paraštė – 6 mm pločio, dengta juodu emaliu. Apskritimo paraštėje juodu emaliu dengtame fone iškiliomis didžiosiomis raidėmis iškalti žodžiai „LIETUVOS POLICIJA“ ir „LITHUANIAN POLICE“. Virš apskritimo viduryje – reljefiška sidabruota aštuonių spindulių policijos žvaigždė (30 mm aukščio ir 27 mm pločio) su 16 mm aukščio Vyčiu. Herbinio skydo dugnas dengtas raudonu emaliu. Fonas po policijos žvaigžde – matinis, smulkiai grūdėtas.
Vardinės monetos reversas: identiškos kaip vardinės monetos averse apskritimo formos. Apskritimo krašte blizgiomis iškiliomis didžiosiomis raidėmis iškalti žodžiai „LIETUVOS POLICIJOS GENERALINIS KOMISARAS“. Apskritimo vidurinėje dalyje – iškilus poliruotas Lietuvos policijos generalinio komisaro „Vardas Pavardė“ ir parašas iškili 4 didelių ir 12 mažesnių spindulių žvaigždė, kurios viduryje yra apskritimas su Vyčiu. Po žvaigžde žemiau yra pavaizduoti ąžuolo lapai. Fonas – matinis, smulkiai grūdėtas.
Vardinė moneta dengta apsauginiu bespalviu laku, saugančiu nuo korozijos. 
Lietuvos policijos generalinio komisaro vardinės monetos pavyzdys pridedamas.
Monetoje pavaizduotų grafinių elementų raiškumas turi būti ne žemesnio lygio nei pavaizduota žemiau pateiktame pavyzdyje. Monetos grafinių elementų atspalviai turi būti identiški arba panašūs į pavaizduotus žemiau pateiktame pavyzdyje.

	
	











LIETUVOS POLICIJOS GENERALINIO KOMISARO VARDINĖS MONETOS PAVYZDYS

Pasiūlymo forma tiekėjų patogumui pateikiama atskiroje kompiuterinėje byloje.

Pirkimo sąlygų 4 priedas „Sutarties projektas“

Sutarties projektas tiekėjų patogumui pateikiama atskiroje kompiuterinėje byloje.






Pirkimo sąlygų 5 priedas „Terminai“
[bookmark: _Toc147739116]
	Eil.
Nr.
	VEIKSMAS 
	DATA/DIENŲ SKAIČIUS/ LAIKAS
(Lietuvos laiku)
	PASTABOS

	1.
	Pasiūlymų pateikimo terminas
	Bus nurodytas skelbime apie pirkimą. 
	Perkančioji organizacija turi teisę pratęsti pasiūlymų pateikimo terminą.

	2.
	Pasiūlymą patikslinti pirkimo dokumentus arba prašymus dėl pirkimo dokumentų paaiškinimų tiekėjas turi pateikti ne vėliau kaip:
	Likus 2 darbo dienoms iki pasiūlymų pateikimo termino pabaigos.
	

	3.
	Perkančioji organizacija pirkimo dokumentų paaiškinimą, patikslinimą pateikia visiems dalyviams:
	Likus ne mažiau kaip 1 darbo dienai iki pasiūlymų pateikimo termino pabaigos.
	Jei paaiškinimai ar patikslinimai teikiami perkančiosios organizacijos iniciatyva, jų pateikimo terminas nesikeičia. 

	4.
	Pradinis susipažinimas su CVP IS priemonėmis gautais pasiūlymais
	Pradedamas ne anksčiau nei po 30 minučių po galutinių pasiūlymų pateikimo termino pabaigos
	

	5.
	Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip
	90 (devyniasdešimt) dienų nuo pasiūlymų pateikimo galutinio termino pabaigos. 
	

	6.
	Perkančioji organizacija dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per
	3 (tris) darbo dienas nuo sprendimo priėmimo dienos
	

	7.
	Dalyvis turi teisę pateikti pretenziją perkančiajai organizacijai pateikti prašymą ar pareikšti ieškinį teismui ne vėliau kaip per
	5 (penkias) darbo dienas
nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie  perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie  perkančiosios organizacijos priimtus sprendimus;

15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. 

	

	8.
	 Perkančioji organizacija privalo išnagrinėti dalyvio pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam dalyviui ir suinteresuotiems dalyviams ne vėliau kaip per
	6 (šešias) darbo dienas nuo pretenzijos gavimo dienos
	

	9.
	Jeigu  perkančioji organizacija per nustatytą terminą neišnagrinėja jai pateiktos pretenzijos, dalyvis turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) 
	per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą 
	




Pirkimo sąlygų 6 priedas 
„Prekių pavyzdžio priėmimo-perdavimo aktas“

PREKIŲ PAVYZDŽIO PRIĖMIMO–PERDAVIMO AKTAS
2026 m. _________________ d. Nr. ______
Vilnius
Pirkėjas: Policijos departamentas prie Lietuvos Respublikos vidaus reikalų ministerijos, atstovaujamas [pareigos, vardas, pavardė],
ir
Tiekėjas: [Įmonės pavadinimas, kodas, adresas], atstovaujamas [pareigos, vardas, pavardė],
toliau kartu vadinami Šalimis, surašė šį aktą:
1. Šiuo aktu Tiekėjas perduoda, o Pirkėjas priima prekių pavyzdį, pateiktą mažos vertės skelbiamam pirkimui „Lietuvos policijos generalinio komisaro proginės monetos“ (pirkimo Nr. [CVP IS numeris]):
	Eil. Nr.
	Prekės pavyzdžio pavadinimas ir aprašymas
	Kiekis (vnt.)
	Prekės pavyzdžio būklė / Pastabos

	1.
	Lietuvos policijos generalinio komisaro proginė moneta
	1 vnt.
	[Nauja, be matomų defektų / pakuotėje]


2. Pirkėjas įsipareigoja pavyzdį saugoti ir naudoti tik pasiūlymo atitikties vertinimui pirkimo sąlygose nustatyta tvarka.
3. Šis aktas surašomas dviem egzemplioriais – po vieną kiekvienai Šaliai.
Pavyzdį perdavė (Tiekėjas):
_________________________________________ (Parašas, vardas, pavardė)
Pavyzdį priėmė (Pirkėjas):
_________________________________________ (Parašas, vardas, pavardė)
GRAŽINIMO ŽYMA (pildoma, kai pavyzdys grąžinamas tiekėjui):
4. Pirkimo procedūroms pasibaigus, Pirkėjas grąžino, o Tiekėjas atsiėmė šio akto 1 punkte nurodytą Lietuvos policijos generalinio komisaro proginės monetos pavyzdį (1 vnt.). Tiekėjas pretenzijų dėl pavyzdžio būklės, saugojimo ar grąžinimo terminų neturi.
2026 m. _________________ d.
Pavyzdį grąžino (Pirkėjas):
_________________________________________ (Parašas, vardas, pavardė)
Pavyzdį atsiėmė ir priėmė (Tiekėjas):
_________________________________________ (Parašas, vardas, pavardė)

